Lav et referat af nedenstående tekst:

Tekst:
En pige på syv år fra Thy har mistet livet efter en ulykke, som involverede familiens egen bil. Ulykken er sket mandag morgen kort før klokken otte ved Snedsted syd for Thisted, oplyser vagtchef Jens Claumarch, Midt- og Vestjyllands Politi. Moren havde startet familiens bil for at køre den syvårige datter i skole, men datteren havde glemt et eller andet og løb ind i huset for at hente det. Mens moren ventede i bilen, blæste noget sne ind ad den åbne bilrude, og moren mistede koncentrationen og kom til at slippe koblingen, lige idet datteren kom løbende for at tage plads i bilen igen. - Bilen tager et hop, og datteren kommer i klemme mellem bilen og et træ, siger Jens Claumarch. Den hårdt kvæstede pige blev i lægeambulance kørt til Thisted Sygehus, men inden ankomsten til sygehuset måtte lægen erklære hende død. - Ulykken er så tragisk, som den overhovedet kan være, siger Jens Claumarch. /ritzau/

Referat:
I en tragisk ulykke i Thy kom en lille pige i klemme mellem familiens bil og et træ.